Ehdotus NEUVOSTON PÄÄTÖS Bosnia ja Hertsegovinalle myönnettävästä makrotaloudellisesta lisärahoitusavusta tehdyn neuvoston päätöksen 2002/883/EY muuttamisesta

(komission esittämä)

PERUSTELUT

1. Taustaa

Euroopan unionin neuvosto päätti 5. marraskuuta 2002 myöntää Bosnia ja Hertsegovinalle makrotaloudellista rahoitusapua enintään 60 miljoonaa euroa, joka koostuu enintään 20 miljoonan euron lainasta ja enintään 40 miljoonan euron avustuksesta (neuvoston päätös 2002/883/EY [1]).

[1] EYVL L 308, 9.11.2002, s. 28.

Rahoitusavulla on pyritty tukemaan maan maksutasetta ja huojentamaan maan ulkoisia rahoitusrajoitteita sekä edistämään uudistusponnistuksia ja yhteisten instituutioiden ja politiikkojen toteuttamista Daytonin rauhansopimuksen mukaisesti. Rahoitusavun ehtona on, että elokuussa 2002 hyväksytyn Kansainvälisen valuuttarahaston (IMF) valmiusluottojärjestelyn mukainen Bosnia ja Hertsegovinan sopeutus- ja uudistusohjelma etenee tyydyttävästi. IMF:n johtokunta hyväksyi helmikuussa 2004 IMF:n järjestelyn myönteisen viimeisen tarkastelun. IMF sekä Bosnia ja Hertsegovinan viranomaiset keskustelevat parhaillaan seuraavasta järjestelystä.

Yhteisymmärryspöytäkirja allekirjoitettiin 27. joulukuuta 2002, ja siinä vahvistettiin ehdot toisen erän maksulle. Rahoitusavun ensimmäinen erä (15 miljoonan euron avustus) maksettiin tämän jälkeen helmikuussa 2003. Viranomaiset allekirjoittivat täydentävän yhteisymmärryspöytäkirjan heinäkuussa 2003. Siinä vahvistettiin toiseksi eräksi 20 miljoonaa euroa (joka koostuu 10 miljoonan euron avustuksesta ja 10 miljoonan euron lainasta) ja asetettiin joitakin talouspoliittisia ehtoja, jotka on täytettävä ennen kolmannen erän maksua. Kolmas ja viimeinen 25 miljoonan euron erä koostuu lainasta (enintään 10 miljoonaa euroa) ja avustuksesta (enintään 15 miljoonaa euroa).

Koska i) Bosnia ja Hertsegovinan viranomaiset ovat viivästyneet vaadittujen poliittisten uudistusten täytäntöönpanossa, ii) maan parlamentti on viivästynyt lainasopimuksen ratifioinnissa (joka kesti yli 4 kuukautta) ja iii) täydentävää yhteisymmärryspöytäkirjaa oli muutettava EY:n uuden varainhoitoasetuksen velvoitteiden noudattamiseksi, toisen erän maksulle asetetut vaatimukset täyttyivät vasta vuoden 2003 lopussa. Erä maksettiin vasta joulukuun lopussa 2003 (avustusosa) ja tammikuussa 2004 (lainaosa). Uudet viivästykset viranomaisten uudistusohjelman täytäntöönpanossa ovat myös viivästyttäneet kolmannen erän myöntämistä, ja se on edelleen maksamatta.

2. Viimeaikainen kehitys ja tulevaisuuden näkymät

Jälleenrakennuskauden vahvan kokonaistuotannon kasvun jälkeen (keskimäärin yli 30 prosenttia vuosina 1996-1999) vuosittainen kasvu hidastui 5,5 prosenttiin vuonna 2002 ja edelleen noin 3,5 prosenttiin vuonna 2003. Viimeaikainen kehitys on kuitenkin ollut myönteisempää. Alustavat tiedot osoittavat, että teollisuustuotanto kasvoi 20 prosenttia viiden ensimmäisen kuukauden aikana vuonna 2004. Kasvun odotetaan elpyvän ja olevan noin 5 prosenttia vuonna 2004. Inflaatio on saatu hallintaan soveltamalla menestyksellisesti valuuttakatejärjestelmää. Inflaation odotetaan säilyvän lähellä 1 prosenttia vuonna 2004. Julkisen talouden vakauttamisessa on edistytty hyvin kahtena viime vuonna. Konsolidoitu julkisen talouden alijäämä oli 2,2 prosenttia (avustusten jälkeen) vuosina 2002 ja 2003. Se on supistunut lähelle nollaa (-0,1 prosenttia suhteessa BKT:hen) vuonna 2004 (ennusteiden mukainen alijäämä).

Ulkoinen epätasapaino rasittaa edelleen taloutta, ja vaihtotaseen alijäämän odotetaan kasvavan hieman noin 19 prosenttiin suhteessa BKT:hen vuonna 2004 tuontitavaroiden suuren kysynnän vuoksi. Vastaava luku oli noin 18 prosenttia vuonna 2003. Ulkomaiset suorat sijoitukset ovat elpyneet viime vuosina hyvin alhaiselta tasoltaan. Ne olivat noin 320 miljoonaa Yhdysvaltain dollaria vuonna 2003, ja niiden odotetaan kasvavan noin 420 miljoonaan dollariin vuonna 2004. Pääomavirtoihin liittyvistä epävarmuustekijöistä huolimatta IMF ei ole ennustanut vuodeksi 2004 uusia jäljellä olevia ulkoisia rahoitustarpeita, jotka ylittäisivät tarpeet, jotka EY:n odotetaan rahoittavan makrotaloudellisen rahoitusavun kolmannella erällä. IMF:n valmiusluottojärjestelyn viimeisessä tarkastelussa helmikuussa 2004 sovellettujen oletusten mukaan kolmas erä on tarkoitus maksaa vuonna 2004 ja sillä saadaan käytännössä katettua (IMF:n ja Maailmanpankin rahoituksen jälkeen) jäljellä oleva makrotaloudellisen rahoituksen vajaus vuonna 2004.

Rakenneuudistusprosessi on jatkunut, ja eniten on edistytty julkisen talouden hallinnoinnissa sekä rahoitusalalla. Yksityistäminen vauhdittui loppuvuonna 2003 ja alkuvuonna 2004. Eräitä suuryrityksiä koskevat tarjouskilpailut saatiin toteutettua menestyksekkäästi vuoden 2004 ensimmäisellä puoliskolla. Komissio saattoi marraskuussa 2003 päätökseen toteutettavuustutkimuksen, joka koski neuvottelujen aloittamista vakautus- ja assosiaatiosopimuksesta. Jotta komissio voisi suositella neuvostolle neuvottelujen aloittamista Bosnia ja Hertsegovinan kanssa, maan on edistyttävä vuonna 2004 merkittävästi 16 painopistealueella, mukaan lukien talousuudistukset (kuten julkinen talous, välilliset

verot ja tilastot).

Bosnia ja Hertsegovina saattoi helmikuussa 2004 menestyksekkäästi päätökseen elokuussa 2002 hyväksytyn IMF:n valmiusluottojärjestelyn, jonka voimassaoloa jatkettiin kolmella kuukaudella alkuperäisestä marraskuun 2003 määräajasta. Bosnia ja Hertsegovinan viranomaiset ovat sitoutuneet jatkamaan talouden vakauttamista ja uudistamista. Viranomaisten on tarkoitus sopia IMF:n kanssa seuraavasta ohjelmasta, jonka toteuttamisen odotetaan alkavan vuoden 2004 viimeisellä neljänneksellä. Kesäkuussa 2004 IMF:n edustajat kävivät Bosnia ja Hertsegovinassa neuvottelemassa viranomaisten kanssa uudesta IMF:n järjestelystä. Järjestelyn odotetaan olevan edeltäjänsä muotoinen 15 kuukauden valmiusluottojärjestely.

EY:n makrotaloudellisen rahoitusavun täytäntöönpanoa varten komission edustajat tarkastelivat virkamatkallaan kesäkuussa 2004 maan edistymistä kolmannen ja viimeisen erän myöntämisehtojen täyttämisessä. Komission edustajat totesivat, että myöntämisehtojen täyttämisessä oli edistytty merkittävästi vuoden 2004 alkupuoliskolla. Eräiden ehtojen osalta oli kuitenkin tarpeen edistyä enemmän. Jos näiden ehtojen täyttämisessä edistytään lisää seuraavien kuukausien aikana, kolmas erä voitaneen maksaa joulukuussa 2004 tai alkuvuonna 2005.

3. Muita makrotaloudellisen rahoitusavun myöntämiseen liittyviä näkökohtia

Vuoden 2001 talousarviota koskevassa vastuuvapauden myöntämismenettelyssä ja myös makrotaloudellisesta rahoitusavusta kolmansille maille annetussa tilintarkastustuomioistuimen erityiskertomuksessa N:o 1/2002 esitettyjen suositusten osalta komission yksiköt ottavat asianmukaisesti huomioon viisi Genvalin kriteeriä (poikkeuksellinen luonne, poliittiset edellytykset, täydentävä luonne, ehdollisuus ja julkisen talouden kurinalaisuus).

Muiden budjetti- ja finanssihallintoa koskevien ehtojen osalta komission yksiköt ovat ryhtyneet toimiin uuden varainhoitoasetuksen sisältämien vaatimusten täyttämiseksi. Niinpä ehdotetusta rahoitusavusta on suoritettu ennakkoarviointi (liitteenä). Tämä käy ilmi myös viranomaisten kanssa joulukuussa 2003 tehdystä muutoksesta täydentävään yhteisymmärryspöytäkirjaan. Muutoksella lisättiin määräyksiä tarkastuskäynneistä, petostentorjunnasta, tilintarkastuksista ja varojen takaisinperinnästä petos- tai lahjontatapauksissa. Erityisesti komission yksiköt aikovat ennen tämän rahoitusavun jäljellä olevan osan täytäntöönpanoa varmistaa, että tämän tyyppisen rahoitusavun kannalta merkitykselliset rahoitusketjut, hallintomenettelyt sekä sisäiset ja ulkoiset valvontamekanismit ovat luotettavia Bosnia ja Hertsegovinassa. Ulkopuolisten konsulttien tehtäväksi on annettu arvioinnin tekeminen, ja sen tulosten odotetaan olevan saatavilla syyskuussa 2004. Tulosten perusteella saatetaan edellyttää toimenpiteiden toteuttamista ennen kuin loppuosa varoista maksetaan.

4. Päätösehdotus, jolla muutetaan oikeusperustaa jatkamalla voimassaoloaikaa

Bosnia ja Hertsegovina tarvitsee yhteisöltä ja muilta kahdenvälisiltä ja monenvälisiltä luotonantajilta jatkuvaa rahoitustukea, jolla tuetaan sen talouden vakauttamis- ja uudistuspyrkimyksiä. Oikeusperustana oleva neuvoston päätös (2002/883/EY, tehty 5. marraskuuta 2002) perustui oletukselle siitä, että Bosnia ja Hertsegovinan viranomaisten soveltama talouden vakauttamis- ja uudistusohjelma, josta sovittiin IMF:n valmiusluottojärjestelyn yhteydessä, toteutettaisiin vuosina 2002 ja 2003. Tähän oli tarkoitus kulua 15 kuukautta eli elokuusta 2002 marraskuuhun 2003. IMF hyväksyi ohjelman jatkamisen helmikuuhun 2004 eli viimeisen tarkastelun päiväykseen asti. Viimeisessä tarkastelussaan IMF olettaa, että EY maksaa kolmannen ja viimeisen erän maksutaseeseen liittyvien rahoitustarpeiden kattamiseksi vuonna 2004.

Marraskuun 5. päivänä 2002 tehdyn neuvoston päätöksen 6 artiklassa säädetään, että sitä sovelletaan kahden vuoden ajan siitä, kun se on julkaistu Euroopan yhteisöjen virallisessa lehdessä. Päätös julkaistiin 9. marraskuuta 2002, ja näin ollen sen voimassaoloaika päättyy 9. marraskuuta 2004.

Näistä syistä vaikuttaa tarpeelliselta muuttaa neuvoston päätöstä 2002/883/EY, jotta rahoitusavun jatkuvuus voidaan turvata ja kolmas ja viimeinen 25 miljoonan euron erä voidaan maksaa vuoden 2004 loppuun mennessä tai mahdollisesti vuoden 2005 alkupuolella. Muutetulla neuvoston päätöksellä rahoitusavun päättymispäiväksi muutettaisiin 30. kesäkuuta 2005 talousarviovaatimusten mukaisesti.

2004/0207 (CNS)

Ehdotus NEUVOSTON PÄÄTÖS Bosnia ja Hertsegovinalle myönnettävästä makrotaloudellisesta lisärahoitusavusta tehdyn neuvoston päätöksen 2002/883/EY muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 308 artiklan,

ottaa huomioon komission ehdotuksen [2],

[2] EYVL C [...], [...], s. [...].

ottaa huomioon Euroopan parlamentin lausunnon [3],

[3] EYVL C [...], [...], s. [...].

sekä katsoo seuraavaa:

(1) Marraskuun 5 päivänä tehdyllä neuvoston päätöksellä 2002/883/EY myönnetään Bosnia ja Hertsegovinalle makrotaloudellista lisärahoitusapua [4], joka koostuu enintään 20 miljoonan euron lainasta ja enintään 40 miljoonan euron avustuksesta.

[4] EYVL L 308, 9.11.2002, s. 28.

(2) Koska Euroopan komission ja Bosnia ja Hertsegovinan välillä sovittujen tarvittavien poliittisten uudistusten täytäntöönpano on viivästynyt, tähän mennessä on voitu maksaa vasta ensimmäinen (15 miljoonaa euroa) ja toinen erä (20 miljoonaa euroa). Kolmas ja viimeinen, enintään 25 miljoonan euron erä on vielä maksamatta.

(3) Bosnia ja Hertsegovina on sitoutunut talouden jatkuvaan vakauttamiseen ja uudistamiseen. Kun aikaisempi IMF:n valmiusluottojärjestely saatiin menestyksekkäästi päätökseen helmikuussa 2004, aloitettiin neuvottelut uudesta IMF:n tukemasta ohjelmasta.

(4) Maa tarvitsee edelleen ulkoista rahoitusapua sen tuen lisäksi, jota kansainväliset rahoituslaitokset myöntävät.

(5) Voimassa olevaa neuvoston päätöstä 2002/883/EY olisi muutettava, jotta avustusvaroja voidaan myöntää 9 päivän marraskuuta 2004 jälkeen.

(6) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla.

(7) Talous- ja rahoituskomiteaa on kuultu,

ON PÄÄTTÄNYT SEURAAVAA:

Ainoa artikla

Korvataan päätöksen 2002/883/EY 6 artiklan toinen kohta seuraavasti:

"Sitä sovelletaan 30 päivään kesäkuuta 2005."

Tehty Brysselissä [...] päivänä [...]kuuta [...].

Neuvoston puolesta

Puheenjohtaja

FINANCIAL STATEMENT

1. Title of Operation

Macro-financial assistance to Bosnia and Herzegovina.

2. Budget heading involved

a) Grant component of the assistance (in EUR)

Budget line: 01 03 02 02

>TAULUKON PAIKKA>

(1) EUR 75 million committed in December 2002

(2) EUR 15 million committed in July 2003

b) Loan component of the assistance

01 04 01 07 - "EC guarantee for the borrowing programmes contracted by the Community to provide assistance to the countries of the Western Balkans"

3. Legal basis

Article 308 of the Treaty

4. Description and justification of the action

a) Description of the action

Modification of the expiry date of Council Decision 2002/883/EC, providing further macro-financial assistance to Bosnia and Herzegovina, with a view to supporting the government's reform efforts and ensuring a sustainable balance-of-payments situation.

b) Justification of the action

The sustainability of the beneficiary country's economic stabilisation and reform achievements heavily depends on external financial assistance from official sources at concessional terms.

5. Classification of the expenditure

a) Grant component: non-compulsory, differentiated.

b) Loan component: compulsory

6. Nature of the expenditure

a) Straight grant (100% subsidy).

b) Potential activation of budget guarantee for the Community borrowing aimed to fund the loan.

7. Financial impact

a) Method of calculation

The evaluation of the amount of the assistance deemed necessary is based on the present estimates of the beneficiary country's residual external financing needs.

For the loan component of the assistance, it is expected that the budget guarantee will not be called. The Guarantee Fund for external actions has been provisioned in 2002 according to the Fund Regulation, for an amount corresponding to 9% of the amount of the guaranteed loan. As a result, a transfer of appropriations (n° 54/2002) of EUR 1.8 million from the Reserve (budget line 01 04 01 13) to the Guarantee Fund (budget line 01 04 01 14) was authorized by the Budgetary Authority in 2002 after adoption of the Council Decision 2002/883/EC.

b) Effect of the action on intervention credits

For the grant element, the credits under budget line 01 03 02 02 will be used subject to compliance with a number of policy conditions to be agreed with the authorities of Bosnia and Herzegovina.

The budget entry reflecting the budget guarantee for the loan component of the assistance will be activated only in the case of an effective call on the guarantee.

c) Financing of intervention

(i) Grant

The following updated schedule of appropriations to be financed within the limits of Category 4 of the present Financial Perspective is proposed (in EUR):

// 2004

Commitment appropriations // 0(1)

Payment appropriations // 15 000 000

1) EUR 15 million already committed in July 2003

(ii) Eventual call on the budget guarantee

Recourse to the Guarantee Fund established by Council Regulation

(EC, EURATOM) No. 2728/94 of 31 October 1994, most recently amended by Regulation No. 1149/1999 of 25 May 1999. According to the Fund Regulation, the provisioning did already take place upfront in 2002 following the adoption of the Council Decision on 5 November 2002 via a transfer of EUR 1.8 million from the Reserve to the Fund.

In case the Guarantee Fund did not contain sufficient resources, additional payments would be called up from the budget by transfer:

- of any margin remaining in the Reserve for guarantees, according to the provisions of Article 18 of Council Regulation (EC) No 2040/2000 of 26 September 2000 on budgetary discipline;

- of any overdue payments to the budget for which the budget guarantee had been activated, provided that these payments have not been recorded as revenues;

- of any margin available under the ceiling of category 4 of the financial perspectives or redeployment therein. In this case, the budget line 01 04 01 07 "European Community Guarantee for the borrowing programmes contracted by the Community to provide financial assistance to the countries of the Western Balkans" would be activated.

In order to fulfil its obligations, the Commission can provisionally ensure the debt service with funds from its treasury. In that case, Article 12 (3) of the Council Regulation (EC, EURATOM) No 1150/2000 of 22 May 2000 will apply.

8. Fraud prevention measures

Before the implementation of this assistance, the Commission services, with the support of duly mandated experts, will check the reliability of financial circuits and administrative procedures of the Central Bank and the Ministries of Finance (at State and Entity level) of Bosnia and Herzegovina. To this end an Operational Assessment has been commissioned, in the context of the ongoing process of assessment of these circuits and procedures in all third countries benefiting from macro-financial assistance, in order to fulfil requirements implied by the Financial Regulation applicable to the General Budget of the European Communities. Its results were expected by September 2004. This will cover areas like management structure and organisation, reporting tools, management and control of funds, IT process and security, internal and external audit capacity, as well as the independence of the central bank. Subject to the operational assessment's findings, prior actions could be required before the release of the outstanding funds.

This review, the purpose of which will be announced and clearly explained to the authorities concerned, will also take into consideration available conclusions of IMF Safeguard Assessments and of other relevant reports by the IMF and the World Bank.

Moreover, fraud prevention measures have been agreed following a December 2003 amendment to the SMoU, consisting in a set of provisions on inspection, fraud prevention, audits, and recovery of funds in case of fraud or corruption.

Finally, the assistance will be liable to verification, control and auditing procedures under the responsibility of the Commission, including the European Antifraud Office (OLAF), and the European Court of Auditors.

9. Elements of cost-effectiveness analysis

a) Grounds for the operation and specific objectives

By supporting the country's macro-economic reform efforts and complementing financing by the International Community provided to this country in the context of the IMF-supported programme, this assistance would underpin its transition towards a market economy.

b) Monitoring and evaluation

This assistance is of macro-economic nature and its monitoring and evaluation is undertaken in the framework of the IMF-supported stabilisation and reform programme that the beneficiary country is implementing. In particular, the monitoring of the action by the Commission services takes place on the basis of a genuine system of macro-economic and structural policy indicators agreed with the authorities of the beneficiary country. In this process, the Commission services may also monitor key areas identified in the above-mentioned operational assessment. Finally, they will remain in close contact with the IMF and World Bank services to benefit from their assessment of the recipient country's stabilisation and reform.

An annual report to the European Parliament and to the Council has been foreseen in Council decision 2002/883/EC, and includes an evaluation of the implementation of this operation.

Furthermore, an independent ex-post evaluation of the assistance is foreseen to be carried out by the Commission or duly authorised representatives one to two years after the assistance has been implemented and the authorities of the country are committed to supply all necessary information.

10. Administrative expenditure

This action is exceptional by nature and will not involve an increase in the number of Commission staff.

Selvitys ennakkoarvioinnista

Makrotaloudellinen rahoitusapu Bosnia ja Hertsegovinalle

1. Ongelmien analysointi ja tarpeiden arviointi

Bosnia ja Hertsegovinan kokonaistuotannon kasvuksi arvioidaan 3,5 prosenttia vuonna 2003, kun se oli 5,5 prosenttia edeltävänä vuonna. Keskimääräinen kasvu oli yli 30 prosenttia vuosina 1996-1999. Vuonna 2004 kokonaistuotannon kasvun odotetaan nousevan noin 5 prosenttiin ulkomaisten suorien sijoitusten ja viennin lisääntymisen vuoksi. Konsolidoitu julkisen talouden alijäämä (pl. avustukset) oli 3 prosenttia suhteessa BKT:hen vuonna 2003 (0,4 prosenttia eli hienoinen ylijäämä avustusten jälkeen). Vaihtotaseen alijäämän arvioidaan vuonna 2003 olleen noin 18 prosenttia suhteessa BKT:hen. Se oli samalla tasolla myös vuonna 2002.

1.1 Taloudelliset näkymät

Viimeaikainen kehitys on kuitenkin ollut myönteisempää. Alustavat tiedot osoittavat, että teollisuustuotanto kasvoi 20 prosenttia viiden ensimmäisen kuukauden aikana vuonna 2004. Kasvun odotetaan olevan yli 5 prosenttia vuonna 2004. Alun perin julkisen talouden alijäämän ennustettiin vuonna 2004 olevan -0,1 prosenttia suhteessa BKT:hen. Tämän tavoitteen saavuttaminen on kuitenkin nyt vaikeaa, sillä julkisen talouden tulokehitys on ollut heikkoa alkuvuonna 2004. Tulleista saadut tulot ovat laskeneet jyrkästi naapurimaiden kanssa tehtyjen vapaakauppasopimusten tultua voimaan.

Ulkoisen epätasapainon odotetaan rasittavan edelleen taloutta. Vaihtotaseen alijäämän odotetaan olevan noin 19 prosenttia suhteessa BKT:hen vuonna 2004 eli hieman suurempi kuin vuonna 2003 (18 prosenttia). Syynä tähän on tuonnin jatkuva kasvu, vaikka viennin kasvu elpyi vuoden ensimmäisten kuukausien aikana. Ulkomaiset suorat sijoitukset ovat lisääntyneet viime vuosina, mutta niiden lähtötaso oli varsin alhainen. IMF ennusti ulkomaisten suorien sijoitusten määrän kasvavan noin 320 miljoonasta dollarista vuonna 2003 noin 420 miljoonaan dollariin vuonna 2004. Tämä ei kuitenkaan riitä rahoittamaan vaihtotaseen alijäämää, ja maan on edelleen turvauduttava rahoittajien tukeen ja myös EY:n makrotaloudelliseen rahoitusapuun rahoittaakseen ulkoisen rahoituksen tarpeensa.

1.2 IMF:n valmiusluottojärjestelyn mukaiset rakenneuudistukset ja EY:n toteutettavuustutkimuksen suositukset

Elokuussa 2002 käynnistetty aikaisempi IMF:n valmiusluottojärjestely käsitti seuraavat tärkeät vaiheet yksityissektorin edistämiseksi: yksinkertaistettu markkinoille tulon ja niiltä poistumisen prosessi, jota tuetaan myös Maailmanpankin myöntämällä liiketoimintaympäristön parantamisluotolla; myytäviksi suunniteltujen suurten strategisten yritysten yksityistäminen; jäljellä olevien valtion omistamien pankkien yksityistäminen ja/tai uudelleenjärjestely ja kaupan vapauttamistoimenpiteet. Uudistukset etenivät hyvin kaikilla näillä aloilla ja ohjelma saatiin päätökseen helmikuussa 2004. IMF:n perussäännön IV artiklan mukaisessa Bosnia ja Hertsegovinaa koskevassa tarkastelussa, joka toteutettiin helmikuussa 2004, IMF yksilöi tulevan valmiusluottojärjestelyn tärkeimmät haasteet: yritysten uudelleenjärjestelyä on nopeutettava erityisesti parantamalla valtionyhtiöiden hallinnointia, jatkamalla yksityistämisiä ja luomalla suotuisampi liiketoimintaympäristö; työmarkkinoiden joustavuutta on lisättävä ja verotusjärjestelmän rakennetta on kehitettävä laajasti mm. siirtämällä menoja investointeihin ja hankkeisiin, valmistelemalla ALV:n käyttöönottoa ja parantamalla verotuksen koordinointia.

Komission vuonna 2003 tekemässä toteutettavuustutkimuksessa osoitettiin painopistealueet, joilla maan viranomaisten olisi toteuttava toimenpiteitä ennen kuin vakautus- ja assosiaatiosopimusta koskevat neuvottelut voidaan aloittaa. Osa painopistealueista liittyy poliittisiin kysymyksiin, mutta monet niistä edellyttävät huomattavasti lisää edistystä rakenneuudistuksissa. Edellytykset koskevat tehokkaampaa julkishallintoa, tulli- ja verouudistusta, talousarviolainsäädäntöä ja sen käytännön toteutusta, luotettavia tilastoja, johdonmukaista kauppapolitiikkaa, yhdennettyjä energiamarkkinoita sekä Bosnia ja Hertsegovinan talousalueen kehittämistä. Neuvosto teki Bosnia ja Hertsegovinan Eurooppa-kumppanuudesta päätöksen 14. kesäkuuta 2003. Päätöksessä neuvosto vahvisti Bosnia ja Hertsegovinan lyhyen ja keskipitkän aikavälin painopistealueet. Ne perustuivat toteuttavuustutkimuksen analyysiin ja noudattivat talouspolitiikan osalta pitkälti IMF:n asettamia painopisteitä.

2. Rahoitusavun tavoitteet ja siihen liittyvät indikaattorit

2.1 Tavoitteet

Apu edistää Bosnia ja Hertsegovinan siirtymistä markkinatalouteen, koska sillä tuetaan maan makrotaloudellisia uudistuspyrkimyksiä ja täydennetään tukea, jota kansainvälinen yhteisö myöntää maalle IMF:n ohjelmien puitteissa (viimeinen valmiusluottojärjestelyn tuella toteutettu ohjelma saatiin päätökseen helmikuussa 2004 ja seuraavasta järjestelystä on tarkoitus sopia kolmannella vuosineljänneksellä 2004). Tässä yhteydessä ja ottaen huomioon edellä mainitut haasteet ja tarpeet ehdotetun rahoitusavun tavoitteena on

* osallistua vuoden 2004 maksutasetta koskevien jäljellä olevien ulkoisten rahoitustarpeiden täyttämiseen;

* helpottaa ja tukea Bosnia ja Hertsegovinan viranomaisten pyrkimyksiä uudistusten täytäntöönpanoon (mm. vakautus- ja assosiaatioprosessin yhteydessä).

Makrotaloudelliset ja rakenteelliset uudistustavoitteet on esitetty yksityiskohtaisesti heinäkuussa 2003 tehdyssä täydentävässä yhteisymmärryspöytäkirjassa:

* julkisen talouden ja julkishallinnon uudistaminen

* rahoitusalan uudistaminen

* yksityissektorin ja liiketoimintaympäristön kehittäminen

* tilastojen parantaminen

2.2 Indikaattorit

IMF:n ohjelmiin sisältyvät määrälliset vertailuarvot muodostavat ensimmäisen makrotaloudellisten indikaattoreiden luokan. Tulosmittarit määritellään edellä mainitussa täydentävässä yhteisymmärryspöytäkirjassa yhdessä Bosnia ja Hertsegovinan viranomaisten kanssa.

3. Vaihtoehtoiset täytäntöönpanojärjestelyt ja riskien arviointi

3.1 Täytäntöönpanomekanismit

Makrotaloudellinen rahoitusapu myönnetään joko lainana, avustuksena tai näiden yhdistelmänä. Koska maan kehitystaso on suhteellisen alhainen (Bosnia ja Hertsegovinan BKT asukasta kohden on noin 1 400 euroa ja maa saa edelleen Kansainvälisen kehitysjärjestön IDAn rahoitusta edullisin ehdoin), vuonna 2002 tehdyssä neuvoston päätöksessä on katsottu asianmukaiseksi myöntää suuri osa tästä rahoitusavusta avustuksena (40 miljoonaa euroa) ja loput lainana (20 miljoonaa euroa). Vielä maksamatta olevasta määrästä (25 miljoonaa euroa) avustuksen osuus on 15 miljoonaa euroa ja lainan 10 miljoonaa euroa.

Makrotaloudellista rahoitusapua ei ole sidottu tiettyyn tarkoitukseen, jotta autettaisiin maata täyttämään ulkoiset rahoitustarpeensa esimerkiksi lisäämällä varantoja ja talousarviotuella. Hanketuki ei pystyisi samalla tavalla täyttämään tätä tarvetta, sillä sitä ei esimerkiksi voitaisi käyttää maan ulkomaanvelan hoitamiseen tai sen valuuttavarantoaseman vahvistamiseen. Kokemus samanlaisista toimista - joita on toteutettu myös Bosnia ja Hertsegovinassa - on osoittanut, että tähän tukeen liitetyt talouspoliittiset ehdot vahvistavat vakautus- ja uudistusprosessia.

3.2 Riskien arviointi

Vaarana on, että makrotaloudellista rahoitusapua, jota ei ole osoitettu tiettyihin menoihin (toisin kuin esimerkiksi hankerahoitusta), käytetään petostarkoituksiin. Yleensä tämä riski on yhteydessä sellaisiin tekijöihin kuin riippumattomuus keskuspankista, rahoitusavun hallinnointiin, valvontaan ja käsittelyyn liittyvien järjestelmien ja menettelyjen laatu, tietotekninen turvallisuus ja sisäiseen ja ulkoiseen tilintarkastukseen käytettävissä oleva kapasiteetti. Vaikka rahoitusavun antaminen hanketuen muodossa saattaa vaikuttaa sopivalta vaihtoehdolta, se ei täytä maan tarvetta saada riippumatonta rahoitusta (eli rahoitusta, jota ei ole varattu tiettyihin hankkeisiin) IMF:n ohjelmasta ja siihen liittyy myös muita petosriskejä.

Väärinkäytön riskien pienentämiseksi on toteutettu useita toimenpiteitä. Joulukuussa 2003 sovittiin muutoksesta täydentävään yhteisymmärryspöytäkirjaan. Muutoksella lisättiin määräyksiä tarkastuskäynneistä, petostentorjunnasta, tilintarkastuksista ja varojen takaisinperinnästä petos- tai lahjontatapauksissa. Makrotaloudellinen rahoitusapu maksetaan lisäksi selkeästi tunnistettaville keskuspankin tai hallituksen tileille. Lisäksi ennen rahoitusavun jäljellä olevan kolmannen erän maksamista komission yksiköt tarkastavat yhteistyössä asianmukaisesti valtuutettujen asiantuntijoiden kanssa, että tämän tyyppisen rahoitusavun kannalta merkitykselliset rahoitusketjut, hallintomenettelyt sekä sisäiset ja ulkoiset valvontamekanismit ovat luotettavia Bosnia ja Hertsegovinassa (ks. rahoitusselvityksen 8 jakso). Komissio on tilannut arvioinnin maan rahoitusketjujen ja hallintomenettelyjen luotettavuudesta. Sen tuloksien odotetaan olevan saatavilla syyskuuhun 2004 mennessä.

Rahoitusavun käyttöön sovelletaan tarkastus-, valvonta- ja tilintarkastusmenettelyjä, jotka ovat komission, Euroopan petostentorjuntaviraston (OLAF) ja Euroopan yhteisöjen tilintarkastustuomioistuimen vastuulla.

4. Yhteisön osallistumisesta saatava lisäarvo

Elokuussa 2002 IMF:n johtokunta hyväksyi 15 kuukauden valmiusluottojärjestelyn elokuun 2002 ja marraskuun 2003 väliselle ajalle. Ohjelman painopistealueina olivat julkisen talouden vakauttamisen jatkaminen, valuuttavarannon säilyttäminen vahvana, inflaation pitäminen hitaana (noudattamalla tiukasti valuuttakatejärjestelmää) ja uusien rakenneuudistusten toteuttaminen. Bosnian viranomaiset edistyivät hyvin ohjelman toteuttamisessa, ja se saatiin päätökseen viimeisessä IMF:n johtokunnan tarkastelussa helmikuussa 2004. Tässä viimeisessä tarkastelussaan IMF olettaa, että EY:n makrotaloudellisen rahoitusavun jäljellä oleva erä maksetaan kokonaisuudessaan vuonna 2004. Ilman EY:n täydentävää makrotaloudellista tukea on vaarana, että valuuttarahaston ennustamaa maksutaseen kehitystä ei saavuteta vuonna 2004. Tämä saattaisi vaikuttaa Bosnia ja Hertsegovinan valuuttavarantoon, joka on ratkaisevan tärkeä maan raha- ja valuuttakurssijärjestelyyn kuuluvan valuuttakatejärjestelmän kannalta. Se saattaisi myös jossain määrin vaikeuttaa Bosnia ja Hertsegovinan hallitusten pyrkimyksiä jatkaa vakautus- ja uudistuspolitiikkaansa.

Lisäksi rahoitusapu edistää ja tukee pyrkimyksiä, jotka ovat EY:n kannalta erityisen tärkeitä. Tällaisia ovat IMF:n ja Maailmanpankin ohjelmien sisältämien ehtojen täyttäminen sekä toteutettavuustutkimuksen yhteydessä määritellyt painopistealueet kuten esim. valtakunnallinen välillisen verotuksen hallinnon uudistaminen sekä julkisen talouden hallinnoinnin ja tilastojärjestelmän kehittäminen, jotka ovat edellä mainituissa täydentävässä yhteisymmärryspöytäkirjassa ja toteutettavuustutkimuksessa esitettyjä yleisiä poliittisia ehtoja.

Makrotaloudellinen rahoitusapu täydentää myös yhteisön rahoitusapua jälleenrakennus-, kehitys- ja vakautusohjelmalle (Cards), joka on vuodesta 2001 ollut tärkein EY:n rahoitusväline yhteistyölle Länsi-Balkanin maiden ja erityisesti Bosnia ja Hertsegovinan kanssa. EY:n vuosittaiset avustukset Cards-ohjelmasta olivat 63 miljoonaa euroa vuonna 2003 ja 65 miljoonaa euroa vuonna 2004. Sen painopisteinä Bosnia ja Hertsegovinassa ovat taloudellinen ja yhteiskunnallinen kehitys, demokratian vakauttaminen, hallinnollisten valmiuksien kehittäminen, ympäristö ja luonnonvarat sekä oikeus- ja sisäasiat.

5. Kokemusten hyödyntäminen

Aikaisemmin Bosnia ja Hertsegovinalle ja muille maille myönnetyn makrotaloudellisen rahoitusavun on todettu vahvistavan vakautus- ja uudistusohjelmia, joita tuetaan myös IMF:n järjestelyillä, ja on tullut selväksi, että EY:n ja IMF:n soveltamat ehdot on laadittava siten, että varmistetaan, että ne täydentävät ja tukevat toisiaan, mutta vältetään ehtojen liian suuri määrä.

Vaikka makrotaloudellista rahoitusapua myönnettiin alussa pääasiassa lainoina, tällä hetkellä rahoitusapu muodostuu usein lainoista ja avustuksista ottaen huomioon maan tulotaso ja takaisinmaksukyky.

Vuoden 2001 talousarviota koskevassa vastuuvapauden myöntämismenettelyssä ja makrotaloudellisesta rahoitusavusta kolmansille maille annetussa tilintarkastustuomioistuimen erityiskertomuksessa N:o 1/2002 esitettyjen suositusten osalta komission yksiköt ovat ottaneet asianmukaisesti huomioon viisi Genvalin kriteeriä (poikkeuksellinen luonne, poliittiset edellytykset, täydentävä luonne, ehdollisuus ja julkisen talouden kurinalaisuus).

6. Tulevan seurannan ja arvioinnin suunnittelu

Tämä rahoitusapu on luonteeltaan makrotaloudellista apua, ja sitä seurataan ja arvioidaan Bosnia ja Hertsegovinan toteuttaman ja IMF:n tukeman vakautus- ja uudistusohjelman yhteydessä. Ohjelman odotetaan käynnistyvän uudelleen 15 kuukauden valmiusluottojärjestelyn myötä, jonka on alustavasti suunniteltu alkavan lokakuussa 2004.

6.1 Seuranta

Seurantajärjestelmä koostuu viranomaisten yhteisymmärryspöytäkirjan mukaisesti toimittamista raporteista ja tiedoista sekä tarkastuskäynneistä kyseiseen maahan. Vaikka rahoitusavun hallinnointi on keskitetty, komission edustajia voidaan tarvittaessa pyytää raportoimaan paikan päältä.

Komission yksiköt seuraavat toimintaa erityisesti edunsaajamaan viranomaisten kanssa sovittuihin todellisiin talouden ja rakennepolitiikan indikaattoreihin perustuvan menetelmän avulla. Tässä yhteydessä komission yksiköt saattavat seurata myös edellä mainitussa operatiivisessa arvioinnissa määriteltyjä avainalueita. Ne ovat myös läheisessä yhteydessä IMF:ään ja Maailmanpankkiin ja käyttävät arvioita, joita nämä ovat tehneet edunsaajamaan vakauttamisessa ja uudistuksissa saavutetusta edistyksestä.

Neuvoston päätöksessä 2002/883/EY (5 artiklassa) määrätään Euroopan parlamentille ja neuvostolle annettavasta vuosikertomuksesta, johon sisältyy arvio tämän toimenpiteen täytäntöönpanosta.

6.2 Arviointi

Talouden ja rahoituksen pääosaston monivuotisen arviointiohjelman osana on tarkoitus toteuttaa vuosittain 2-3 rahoitusavun jälkiarviointia. Komission asianmukaisesti valtuuttamat edustajat tekevät tässä yhteydessä vuosina 2005-2006 riippumattoman asiantuntija-arvion rahoitusavusta. Arviointia varten tarvittava rahoitus saadaan vastaavasta rahoitusavun budjettikohdasta.

7. Kustannustehokkuuden edistäminen

Komissio ehdottaa, että yhteisö jatkaa vuonna 2002 tehdyn neuvoston päätöksen voimassaoloaikaa yli alkuperäisen päättymispäivän eli 9. marraskuuta 2004, jotta jäljellä oleva 25 miljoonan euron rahoitusapu voidaan myöntää. Näin voidaan täydentää IMF:n, Maailmanpankin ja muiden rahoittajien myöntämää rahoitusta. Rahoitusapu myönnetään 15 miljoonan euron avustuksena ja 10 miljoonan euron lainana.

Bosnia ja Hertsegovinan ulkoisen rahoituksen rajoitteiden vuoksi laina-aika olisi 15 vuotta ja vapaavuosia olisi 10. Tämä vastaa muille Länsi-Balkanin maille myönnetyn makrotaloudellisen rahoitusavun ehtoja. Rahoitusavun hyväksyminen ei edellytä lisävarojen siirtämistä takuurahastoon, sillä rahaston nykyisten varainhankintasääntöjen mukaan varat on siirrettävä heti kun neuvosto on päättänyt rahoitusavun myöntämisestä. Kuten rahoitusselvityksessä todetaan, tähän tarkoitukseen oli osoitettu 1,8 miljoonaa euroa jo vuonna 2002, mikä vastaa neuvoston päätöksen 2002/883/EY mukaisen lainan koko osuutta (20 miljoonaa euroa).

Toimenpiteet ovat luonteeltaan poikkeuksellisia eivätkä edellytä komission henkilöstön lisäämistä.

Komissio antaa rahoitusavun laina- ja avustusosuudet Bosnia ja Hertsegovinan käyttöön yhdessä erässä, kuten edellä mainitussa heinäkuussa 2003 tehdyssä täydentävässä yhteisymmärryspöytäkirjassa todetaan, jos Bosnia ja Hertsegovinan makrotaloudellisen ohjelman toteuttaminen etenee tyydyttävästi ja rahoitusavun myöntämiseen liittyvät talouspoliittiset ja rahoitusehdot täytetään.